Raġel ta' 45 sena mill-Belt Valletta ġie arrestat ilbieraħ filgħaxija wara li l-Pulizija qabduh fil-fatt jipprova jisgassa bieb ta' residenza fil-Belt Valletta. Malli waslilhom ir-rapport, il-Pulizija marru minnufih fi Triq Sant'Anna fejn lemħu lir-raġel li malli ra lill-Pulizija telaq jiġri minn fuq il-post. Huwa nstab fi Triq Zekka u ġie arrestat għall-ħabta tas-7:15pm. Fuq il-post saret ukoll tfittxija fi Triq Sant' Anna u nstabet l-għodda li biha r-raġel, allegatament sgassa l-bieb tar-residenza. Hu mistenni jitressaq il-Qorti llum.